## Pravilnik o izmjenama Pravilnika o izobrazbi i struč­nom ispitu za zaštitare i čuvare

### NN 21/2007 (21.2.2007.), Pravilnik o izmjenama Pravilnika o izobrazbi i struč­nom ispitu za zaštitare i čuvare

# MINISTARSTVO UNUTARNJIH POSLOVA

806

Na
temelju članka 60. stavka 1. podstavka 4. Zakona o privatnoj zaštiti (»Narodne
novine« broj 68/03) ministar unutarnjih poslova donosi

## PRAVILNIK

### O IZMJENAMA PRAVILNIKA O IZOBRAZBI I STRUČNOM ISPITU ZA ZAŠTITARE I ČUVARE

Članak 1.

U
Pravilniku o izobrazbi i stručnom ispitu za zaštitare i čuvare (»Narodne
novine« br. 103/04) članak 6. mijenja se i glasi:

»Članak
6.

Gađanje
vatrenim oružjem obavlja se na strelištu koje mora imati odobrenje za rad
izdano od Ministarstva unutarnjih poslova

Za
provedbu izobrazbe u poznavanju, rukovanju i gađanju vatrenim oružjem ustanova
je dužna ishoditi odobrenje za držanje oružja za najmanje 3 pištolja kalibra 9
mm različitog modela i jednog revolvera kalibra 0,38 specijal za izvođenje
teoretske nastave te odgovarajuću količinu streljiva i meta potrebnih za
realizaciju programa na strelištu.«.

Članak 2.

Članak
7. mijenja se i glasi:

»Članak
7.

Predavači
ustanove moraju imati sljedeću stručnu spremu, odnosno zvanje:

1.
Za programsku cjelinu »Normativno uređenje područja rada i ovlasti zaštitara i
čuvara«

–
VSS društvenog smjera i tri godine radnog iskustva.

2.
Za programsku cjelinu »Uporaba sredstava i uređaja tehničke zaštite«

–
VSS tehničkog smjera i dvije godine radnog iskustva.

3.
Za programsku cjelinu »Osnove kriminalistike i pravila postupanja«

–
dipl. pravnik ili dipl. kriminalist, uz uvjet tri godine radnog iskustva na
poslovima policijskog službenika

–
druga VSS i pet godina radnog iskustva na poslovima policijskog službenika.

4.
Za programsku cjelinu »Osnove komuniciranja«

–
VSS pedagoškog ili psihološkog smjera

5.
Za programsku cjelinu »Osposobljavanje u poznavanju, rukovanju i gađanju
vatrenim oružjem«

–
dipl. kriminalist, vojna akademija, prof. obrane i zaštite, uz uvjet pet godina
radnog iskustva na poslovima policijskog službenika ili djelatne vojne osobe

–
VŠS – viši sportski trener, smjer streljaštvo.

6.
Za programsku cjelinu »Osposobljavanje u primjeni tjelesne snage – samoobrana«

–
VSS – profesor tjelesne kulture

–
VŠS – viši sportski trener – smjer borilački sportovi.«.

Članak 3.

U
članku 8. stavku 1. točki 2. riječi: »te dokaz da su najmanje 3 (tri) osobe u
stalnom radnom odnosu« brišu se.

Članak 4.

Članak
16. mijenja se i glasi:

»Članak
16.

Praktični
dio ispita Ministarstvo organizira nakon provedene izobrazbe.

Pristupnik
koji nije položio praktični dio ispita može pristupiti ponovnom polaganju u
roku kojeg odredi predsjednik ispitnog povjerenstva.

Ukoliko
pristupnik ne pristupi ispitu u zadanom roku, dužan je snositi troškove
provedbe ispita u cijelosti.«.

Članak 5.

U
članku 18. stavku 2. zarez i riječi: »a taj rok ne može biti duži od dva
mjeseca« brišu se.

U
stavku 3. zarez i riječi: »a taj rok ne može biti kraći od mjesec dana niti
dulji od četiri mjeseca od dana zadnjeg polaganja stručnog ispita« brišu se.

Stavak
4. briše se.

Članak 6.

U
članku 20. stavku 2. riječi: »najmanje tri dana prije polaganja stručnog
ispita« brišu se. Stavak 5. briše se.

Članak 7.

U
članku 23. stavku 1. riječi: »u dvije godine« zamjenjuju ju se riječju:
»godišnje«. U stavku 2. riječ: »može« zamjenjuje se riječju: »mora«.

U
stavku 3. zarez i riječi: »a ponovnoj provjeri ispunjavanja normi može pristupiti
nakon godinu dana« brišu se.

Stavak
6. briše se.

Članak 8.

Ovaj
Pravilnik stupa na snagu osmoga dana od objave u »Narodna novinama«.

Broj:
511-01-52-72152/06

Zagreb,
31. siječnja 2007.

Ministar

**Ivica Kirin, v. r.**

Pravilnik, NN 21/2007-806